《题义门胡氏华林书院》
宋代·赵惟和

华堂高启集儒英，地接仙乡景气清。
苔径静铺修竹影，松窗虚透读书声。
云飞吟阁诗怀冷，泉激层崖客梦惊。
孝弟门风传祖德，圣朝清史独传成。

作者简介：（ 978—1013）宗室，字子礼。赵惟吉弟。太宗端拱元年，授右武卫将军。真宗大中祥符四年，累迁右千牛卫大将军。好学，为诗颇清丽，优游典籍，以礼法自居，为宗室所推重。